CELEX: 62010CA0544
Language: lv
Date: 2012-09-06 00:00:00
Title: Lieta C-544/10: Tiesas (trešā palāta) 2012. gada 6. septembra spriedums ( Bundesverwaltungsgericht (Vācija) lūgums sniegt prejudiciālu nolēmumu) — Deutsches Weintor eG/Land Rheinland-Pfalz (Lūgums sniegt prejudiciālu nolēmumu — Tiesību aktu tuvināšana — Sabiedrības veselība — Patērētāju informācija un aizsardzība — Pārtikas produktu marķēšana un noformēšana — Jēdzieni “uzturvērtības norādes” un “veselīguma norādes” — Regula (EK) Nr. 1924/2006 — Vīna kvalificēšana par “viegli sagremojamu” — Norāde uz samazinātu skābju daudzumu — Dzērieni, kas satur vairāk nekā 1,2 % alkohola — Aizliegums izmantot veselīguma norādes — Eiropas Savienības Pamattiesību harta — 15. panta 1. punkts — Brīvība izvēlēties profesiju — 16. pants — Uzņēmējdarbības brīvība — Saderīgums)

27.10.2012   
            
            
               LV
            
            
               Eiropas Savienības Oficiālais Vēstnesis
            
            
               C 331/3
            
         
      Tiesas (trešā palāta) 2012. gada 6. septembra spriedums (Bundesverwaltungsgericht (Vācija) lūgums sniegt prejudiciālu nolēmumu) — Deutsches Weintor eG/Land Rheinland-Pfalz
      
      (Lieta C-544/10) (1)
      
      (Lūgums sniegt prejudiciālu nolēmumu - Tiesību aktu tuvināšana - Sabiedrības veselība - Patērētāju informācija un aizsardzība - Pārtikas produktu marķēšana un noformēšana - Jēdzieni “uzturvērtības norādes” un “veselīguma norādes” - Regula (EK) Nr. 1924/2006 - Vīna kvalificēšana par “viegli sagremojamu” - Norāde uz samazinātu skābju daudzumu - Dzērieni, kas satur vairāk nekā 1,2 % alkohola - Aizliegums izmantot veselīguma norādes - Eiropas Savienības Pamattiesību harta - 15. panta 1. punkts - Brīvība izvēlēties profesiju - 16. pants - Uzņēmējdarbības brīvība - Saderīgums)
      (2012/C 331/04)
      Tiesvedības valoda — vācu
      
         Iesniedzējtiesa
      
      
         Bundesverwaltungsgericht
      
      
         Lietas dalībnieki pamata procesā
      
      
         Prasītāja: Deutsches Weintor eG
      
      
         Atbildētāja: Land Rheinland-Pfalz
      
      
         Priekšmets
      
      Lūgums sniegt prejudiciālu nolēmumu — Bundesverwaltungsgericht — LES 6. panta 1. punkta pirmās daļas, skatot to kopā Eiropas Savienības Pamattiesību hartas 15. panta 1. punktu un 16. pantu, kā arī Eiropas Parlamenta un Padomes 2006. gada 20. decembra Regulas (EK) Nr. 1924/2006 par uzturvērtības un veselīguma norādēm uz pārtikas produktiem (OV L 404, 9. lpp.), kurā jaunākie grozījumi izdarīti ar Komisijas 2010. gada 9. februāra Regulu (ES) Nr. 116/2010 (OV L 37, 16. lpp.), 4. panta 3. punkta pirmā teikuma, skatot to kopā ar 2. panta 2. punkta 5) apakšpunktu, vai 10. panta 3. punkta interpretācija — Vīna kvalificēšana par veselīgu, norādot uz samazinātu skābju daudzumu — Veselīguma norāžu aizliegums, ja dzēriens satur vairāk nekā 1,2 % alkohola — Jēdziens “veselīguma norādes”
      
         Rezolutīvā daļa:
      
      
                  1)
               
               
                  Eiropas Parlamenta un Padomes 2006. gada 20. decembra Regulas (EK) Nr. 1924/2006 par uzturvērtības un veselīguma norādēm uz pārtikas produktiem, kas pēdējo reizi grozīta ar Komisijas 2010. gada 9. februāra Regulu (ES) Nr. 116/2010, 4. panta 3. punkta pirmā daļa ir jāinterpretē tādējādi, ka jēdziens “veselīguma norāde” ietver tādu norādi kā “viegli sagremojams” kopā ar norādi uz tādu vielu samazinātu daudzumu, kuru ietekmi liels skaits patērētāju uzskata par negatīvu;
               
            
                  2)
               
               
                  fakts, ka vīna ražotājam vai izplatītājam ir aizliegts, neparedzot izņēmumus, saskaņā ar Regulu Nr. 1924/2006, kas grozīta ar Regulu Nr. 116/2010, izmantot tāda veida norādi kā pamatlietā, kaut arī šī norāde būtībā ir pareiza, ir saderīgs ar LES 6. panta 1. punkta pirmo daļu.
               
            
         (1)  OV C 72, 05.03.2011.